钦定古今图书集成/明伦汇编/闺媛典/第103卷 > 皇清九 > 顾季蘩
## 钦定古今图书集成/明伦汇编/闺媛典/第103卷 > 皇清九 > 顾季蘩

按《归安县志》：“顾季蘩，归安人，庠生顾汉女。许聘张九彰，未嫁。闻彰死，欲以缞绖往守，父母不允。会顾祖母丧，彰父来吊，顾登楼绐侍婢出观祭奠，即键户投缳死。侍婢至，见户闭，从牖中入，已气绝矣。所著有《绝命词》三首。张迎其榇归，附其子灵奉。”

诏“建坊旌表。”